Matemaatikaolümpiaadi piirkonnavooru registreerimine toimub Harjumaa Omavalitsuste Liidu kodulehel.

Olümpiaad toimub 5. veebruaril Jüri Gümnaasiumis algusega 10.00

Vastavalt olümpiaadiks kasutuses olevate ruumide mahutavusele saame vastu võtta kuni 200 õpilast. Kindlasti koolid, kus on mitu matemaatikaõpetajat saatke eraldi ka parandaja. Parandajatega lepime kokku aja, mis kellast alustame. I osa saavad parandada need, kes on saatjad aga ka need parandajad kes tulevad koos õpetajatega. Parandajate töö lõpp on siis, kui kõik tööd on parandatud.

Lisan olümpiaadist osalejate reeglid.

1. Iga kool kus on kuni kaks paralleelklassi, saab saata ühe õpilase vanusegrupi kohta. Koolid, kus on 3 või rohkem paralleelklassi saavad saata kaks õpilast ühe vanusegrupi kohta.
*Kui registreerimise lõpuks on kohti üle, siis saan pakkuda lisakohti.*
2. Osalejate arvu suhtes tohib korraldav kool teha muudatusi vastavalt ruumide mahutavusele.
3. Osalejad tuleb registreerida kindlaks kuupäevaks, mis on määratud HOL-i poolt.
4. Võistlusele ei lasta ilma registreerimata õpilasi.
5. Mõjuva põhjusega puuduvat õpilast saab asendada teise õpilasega. Muudatusest teavitada korraldava kooli kontaktisikut.
6. Registreerimise juures tuleb lisada kaasa tulevate õpetajate nimed ja kontaktandmed ning kes õpetajatest on õpilaste saatja ja kes parandaja.
7. Saatjad õpetajad rakendatakse klassidesse valvamisel ja I osa parandamisel. Koolides, kus on ainult üks matemaatikaõpetaja kaasatakse saatjate õpetajate töösse.
8. Töid parandavate õpetajate korral lepitakse kokku, mis kellaks ja kuhu kogunetakse. Parandajate töö lõppeb, kui kõik tööd on parandatud.
9. Korraldaval koolil on õigus jätta registreerimata nende koolide õpilased, kus pole juurde lisatud saatja ja töid parandava õpetaja nimed.
10. Töid parandaval grupil on õigus jätta nende koolide õpilaste tööd parandamata, kust ei jäänud esitatud õpetaja oma tööd tegema.

Registreerimise lõpptähtaeg on 26. jaanuar 2020 ja palun sellest kinni pidada, sest hiljem registreerida ei ole enam võimalik.

Küsimuste korral palun kirjutada e-mailile kersti.kaldmae@jyri.edu.ee